<prompt> Akaretša sehlogo: Ka nako e telele beng ba mafelo a go lema ba be ba bolela gore dienywa le merogo ya bona di phala tša mabenkeleng a magolo. Ga bjale bo-rathutamahlale ba hlatsetše gore ditšweletšwa tšeo di bjetšwego ka gae ga di bose feela eupša gape di na le bophelo bjo bobotse. Nyakišišo yeo e dirilwego ke ditsebi kua Kew Gardens e hweditše gore ditamati di bose kudu e bile di humile ka ditwatši tšeo di kaonefatšago bophelo go feta tšeo di tšweletšwago ka bontši. E na le tatso e bose: Nyakišišo yeo e dirilwego ke Kew Gardens e hweditše gore ditamati tšeo di bjetšwego ka gae di bose kudu e bile di na le phepo e ntši yeo e ka kaonefatšago boemo bja tša maphelo go feta tšeo di tšweletšwago ka bontši. Nyakišišo yeo e dirilwego bakeng sa lenaneo la BBC e utolotše gore tekanyo ya swikiri ya tlhago, di-antioxidant le metswako e humilego ka phepo yeo e bitšwago di-phenol e fihla tlhoreng ya yona ditamati tšeo di bjetšwego ka gae. Moprofesara Monique Simmonds, mothuši wa molaodi wa tša thutamahlale kua Kew, o boletše gore ditamati tšeo di rekišwago ka bontši gantši di godišwa ka baka la ponagalo ya tšona go e na le go godišwa ka baka la boleng bja tšona, gore go dirišwa dibolaya-dikhunkhwane le gore di bunwa e sa le ka pela gomme di butšwa ka tsela ya maitirelo bakeng sa go kaonefatša nako ya tšona ya go phela. O boletše gore dilo tše ka moka di ka senya tatso le tekanyo ya phepo ya seenywa. O itše: Dithekiši tše dikgolo gantši di nyaka ditamati tša bogolo bjo itšego ka gobane ke kamoo batho ba di nyakago ka gona. Tamati e nngwe ya mohuta wo ke e nyenyane gomme ga e gole ka tsela e swanago, e lego seo se dirago gore go be thata gore disupamakete di e rekiše. E mabapi le go ruta batho. Batho ga ba na taba le ge selo se itšego seo se bjetšwego serapeng sa bona e se sa sebopego se sebotse eupša na ba tla se reka lebenkeleng le legolo? Mohlala o mongwe ke wa ditamati tša cherry tša Gardeners Delight, tšeo go hweditšwego gore di na le swikiri e ntši ka makga a mararo go feta ya mehuta e fapa-fapanego yeo e rekilwego lebenkeleng, e lego seo se dirago gore e be le tatso e bose kudu. Le ge teko ye e be e le ya ditamati, Moprofesara Simmonds o boletše gore mafelelo e tla ba a swanago le a dienywa tše dingwe le merogo. Moprofesara Simmonds wa Kew Gardens o boletše gore mafelelo e tla ba a swanago le a dienywa tše dingwe le merogo. Moprofesara Simmonds, yo a ilego a etelela pele nyakišišo bakeng sa pontšho ya BBC2 ya Kew on a Plate, o itše: Ga se tša swanela go ba sehlare sa bolwetši eupša ge e ba o di ja e le karolo ya dijo tše di kopantšwego di tla tlaleletša ka mo go feletšego bophelong bjo bo phetšego gabotse ...  <response>: Nyakišišo e hweditše gore ditamati tšeo di bjetšwego ka gae di bose kudu e bile di na le phepo e ntši. Kew Gardens e utolotše gore di na le swikiri e ntši ya tlhago le di-antioxidants. Setsebi se itše ditamati tša mmaraka wa bontši di godišwa ka baka la ponagalo ya tšona, e sego ka baka la boleng bja tšona. O ile a bolela gore mafelelo e be e tla ba a swanago tlwaa dienywa le merogo ka moka. 